ນາຍົກລັດຖະມົນຕີ ຫງວຽນຊວນຟຸກ ເຮັດວຽກກັບຄະນະຊີ້ນຳເຂດໄຕງວຽນ
ທ່ານນາຍົກລັດຖະມົນຕີ ຫງວຽນຊວນຟຸກ
ເຮັດວຽກກັບຄະນະຊີ້ນຳເຂດໄຕງວຽນ
(ພາບ: ຫງວຽນຈ້ອງ)
ໃນຂອບເຂດການປະຕິບັດງານຢູ່ເຂດໄຕງວຽນ, ຕອນເຊົ້າວັນທີ 19/06 ຢູ່ນະຄອນ ບວນມາທວດ ແຂວງ ດັກຫລັກ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ລົງຢ້ຽມຢາມ ແລະ ເຮັດວຽກກັບຄະນະຊີ້ນຳເຂດໄຕງວຽນ, ທີ່ການເຮັດວຽກ ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ: ພັກ, ລັດຖະບານ ຍາມໃດກໍ່ເອົາໃຈໃສ່ເປັນພິເສດເຖິງການເຄື່ອນໄຫວຂອງຄະນະຊີ້ນຳເຂດໄຕງວຽນ ເວົ້າສະເພາະ ກໍ່ຄືໜ້າທີ່ພັດທະນາເສດຖະກິດ - ສັງຄົມ, ຍົກສູງຊີວິດການເປັນຢູ່ຂອງພໍ່ແມ່ປະຊາຊົນບັນດາເຜົ່າໃນບໍລິເວນເຂດ ໄຕງວຽນ ເວົ້າລວມ. ທ່ານນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງ ຄະນະຊີ້ນຳເຂກໄຕງວຽນ ພ້ອມກັບການນຳບັນດາແຂວງໃນເຂດ ສົມທົບກັນຢ່າງແໜ້ນແຟ້ນ ໃນການປະຕິບັດໜ້າທີ່ພັດທະນາເສດຖະກິດ - ສັງຄົມ, ໃນນັ້ນ ເອົາໃຈໃສ່ເປັນພິເສດ ສ້າງເງື່ອນໄຂສະດວກ ເພື່ອພັດທະນາວິສາຫະກິດ ເປີດກ້ວາງບັນດາຮູບແບບຜະລິດເສດຖະກິດສູງຢ່າງມີປະສິດທິຜົນ; ກໍ່ສ້າງລະບົບການເມືອງຢູ່ທ້ອງຖິ່ນໃຫ້ໝັ້ນຄົງ, ພິເສດແມ່ນຢູ່ບັນດາໝູ່ບ້ານ, ຕິກພັນກັບການປະຕິບັດນະໂຍບາຍຊົນເຜົ່າ, ສາສະໜາ, ກໍ່ສ້າງກຸ່ມກ້ອນມະຫາສາມັດຄີທົ່ວປວງຊົນທັງຊາດເປັນຢ່າງດີ ປະກອບສ່ວນຮັບປະກັນຄວາມສະຫງົບປອດໄພດ້ານການເມືອງ ແລະ ຄວາມເປັນລະບຽບຮຽບຮ້ອຍທາງສັງຄົມ. ທ່ານນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງຄະນະຊີ້ນຳ ແລະ ບັນດາແຂວງ ໄຕງວຽນ ປະຕິບັດວຽກງານຄຸ້ມຄອງທີ່ດິນໃຫ້ດີ ເພື່ອຮັບໃຊ້ການຜະລິດ; ຄຸ້ມຄອງແຫຼ່ງນ້ຳ; ປົກປັກຮັກສາ ແລະ ພັດທະນາປ່າໄມ້ ເພື່ອແນໃສ່ຮັບປະກັນເງື່ອນໄຂດຳລົງຊີວິດ, ຊີວິດການເປັນຢູ່ ແລະ ວຽກເຮັດງານທຳຂອງພໍ່ແມ່ປະຊາຊົນໃນບໍລິເວນ.
(ແຫຼ່ງຄັດຈາກ VOV)